«Plans are nothing; planning is everything»

Dwight D. Eisenhower

Øvelsen er laget av Vang kommune I Innlandet juni 2020.

Fylkesmannen I Innlandet har gjort mindre endringer i utformingen av de opprinnelige dokumentene for øvelsen. Bakgrunnen for endringene er tilpasning til DSB (Direktoratet for samfunnssikkerhet og beredskap) sine metodehefter for ulike typer øvelser og evaluering.

Når man skal lage en øvelser er det første man må finne ut hva som er målet for øvelsen, videre hvilken type øvelse som passer best for å nå målet. Så må man lage et gjennomføringsdirektiv ( en oppskrift) med hvem som skal delta på øvelsen, tidspunkt , sted og hvordan øvelsen skal gjennomføres. Utpek tidlig en øvingsledere som holder tak i øvelsen og som kan spørres underveis. Fylkesmannen anbefaler å bruke DSB sine øvingsveiledere for å få hjelp til å lage øvelser. Evaluering er en viktig del av øvelsen, her skal det lages en oppfølgingsplan med tiltak, hvem som er ansvarlig og tidsfrist for å følge opp tiltaket. Samtidig er det viktig å ta vare på det som har godt bra i øvelsen, slik at man husker det til neste gang man står i en liknende situasjon.

Dokumentet er ment som en hjelp for de som ønsker å benytte det som et grunnlag for å lage sin egen øvelse. Man kan velge å klippe ut dreieboken og kalle dokumentet for et rent gjennomføringsdirektiv som skal gjøres kjent blant alle som deltar ved øvelsen.

Utkast til øvelse

**Bakgrunn og mål for øvelsen**

Koronapandemien har ennå ikke fått rotfeste i kommunen. Kommunen har håndtert et par smittetilfelle, men ingen av de var bosatte i kommunen. Selv om pilene nå peker i riktig retning må kommunen være forberedt på at smittetilfeller vil komme.

Hovedmålet med øvelsen er å skape trygghet. De ansatte får trent på en situasjon med flere smittetilfeller som de håndterer.

**Oppdrag**

For at både helsepersonell og kriseledelsen skal være best mulig forberedt ønsker kommunen å få øvd kritiske deler av organisasjonen i håndtering av koronasmittede pasienter og smitteoppsporing, samt intern og ekstern kommunikasjon.

Oppdraget er å øve kriseledelse, infostab og personell fra helse- og omsorgsetaten i samhandling med frivillige og smitteoppsporingsgruppa, i håndtering av de første smittetilfellene i kommunen. Hensikten er at kommunen skal være bedre forberedt den dagen det eventuelt kommer koronasmitte til kommunen.

Oppdraget er sluttført når aktuelt personell er øvd og evaluering er gjennomført.

**Type øvelse**

|  |  |
| --- | --- |
| |  | | --- | | Dag 1 av øvelsen beskrives i DSB sin øvingsveileder som en funksjonsøvelse. En funksjonsøvelse er en samlebetegnelse for øvelser som tester en eller flere funksjoner hos en aktør. Funksjonsøvelser kan også omtales som prosedyreøvelser. I del 1 av denne øvelsen kan det øve på både funksjonen varsling og på prosedyre for håndtering av smittet person. I tillegg kommer denne øvelsen til å inkludere elementer av rollespill og bruk av markører for å øke realismen i deltakernes læring.  Dag 2 av øvelsen beskrives i DSB sin øvingsveileder som en spilløvelse. En spilløvelse består av to hovedelementer: De øvede aktørene og et motspill. De øvede aktørene vil oftest befinne seg i sine  vanlige lokaler, med de hjelpemidler de normalt har til rådighet. Motspillet befinner seg i andre lokaler, og styrer øvelsen ut i fra en liste med innspill. Øvelsesformen har ikke markører.  (dreiebok). | |

**Scenario**

Case dag 1: En pasient innlagt på smitteavdeling på sykehjemmet, to nye pasienter ble lagt inn fortløpende

Case dag 2: En sentral person i miljøhelsetjenesten er bekreftet smittet etter mistanke dagen før. Vedkommende ble sendt hjem og sitter i hjemmeisolasjon. Vedkommende har barn i 1-4 trinn på Barne og ungdomsskolen.

Øvingsreglement

Øvelsen er delt i to korte dager, dette for å begrense smitterisiko og å bedre kunne øve enkeltgrupper.

Øvelsen gjennomføres dag 1 fra kl.09:00 til 12:00 med etterfølgende evaluering.

Øvelsen gjennomføres dag 2 fra kl. 09:00 til 13:00 med etterfølgende evaluering. **Dag 2 Smittesporing: NB! Spillemessig får smitteoppsporingsgruppen kun mulighet til å spore andre ansatte i miljøhelsetjenesten. Dette for ikke å uroe brukere av kommunen sine tjenester unødig.**

N**B: All kommunikasjon i forbindelse med live-delen av øvelsen, skriftlig og muntlig, internt og eksternt, skal starte med ØVELSE – ØVELSE – ØVELSE, slik at det ikke oppstår misforståelser eller spres rykter og frykt i befolkningen.**

Deltakere

Spillstab:

Det er etablert spillstab med følgende personer. Spillstaben skal spill omverdenen til de som skal øves.

|  |  |  |  |
| --- | --- | --- | --- |
| Navn | Rolle | Tlf. | E post |
|  | Øvingsleder |  |  |
|  | Lege |  |  |
|  | Frivillig organisasjon – operativ leder |  |  |
|  | Journalist (lokalavis og NRK Innlandet) |  |  |
|  |  |  |  |

Markører med følgende personer

|  |  |  |  |
| --- | --- | --- | --- |
| Navn | Rolle | Tlf. | E post |
|  | Pasient 1 |  |  |
|  | Pasient 2 |  |  |
|  | Pasient 3 |  |  |

Evaluatore/kontrollere ( Her kan man velge å oppnevne evaluatorer / kontrollere for hver av funksjonene som skal øves, eller bare noen)

|  |  |  |  |
| --- | --- | --- | --- |
| Navn | Rolle | Tlf. | E post |
|  |  |  |  |
|  |  |  |  |
|  |  |  |  |

Alle som deltar under øvelsen skal dokumentere erfaringsmomenter underveis som grunnlag for evaluering.

**Forslag til dreiebok**

Kommunen må selv definere hvem som er mottakere og avsendere av spillmeldingene i dreieboka.

|  |  |  |  |  |
| --- | --- | --- | --- | --- |
| Dag 1 | | | | |
| Del 1  Kl. 09.00-09.30  Spillstab/evaluatore/markører  møtes til koordinering ved parkering på sykehjemmet  Utdeling av diagnoseark til markører som briefes  Kl. 09.30-09.45  Felles gjennomgang med alle involverte. Slik at alle vet hvem som er med i spillet, samt smittevernsregler og hvilken begrensninger som ligger til grunn før øvelsen. Dette for å sikre en trygg gjennomføring, som ikke uroer andre som ikke er en del av øvelsen | | | | |
| Tidspunkt | Hva | Navn på de tilstede. Viktig på grunn av smittevernhensyn. | Forventet handling | Kontroller |
| 10:00-10:10 | Spill start:  En person ligger allerede på smitteavdelingen for behandling. Det medisinske opplegget for vedkommende er avklart før. Pasienten skal ikke innlegges i sykehus, heller ikke ha oksygen, men trenger tilsyn. Denne pasienten byr ikke på nye utfordringer for personalet.  (Gjøres kjent for alle deltakerne) |  | Følger rutiner for håndtering av denne pasienten |  |
| 10.10-11.00 | **Det kommer melding klokken 10.10** om person (pasient 2) med bekreftet koronasmitte i hjemmeisolasjon som har blitt gradvis dårligere. Trenger legehjelp. Blir fraktet til smitteavdelingen av frivillige organisasjon. Spillemessig er denne personen kjent for legekontoret og hjemmetjenesten.  Det er avklaret på forhånd at vedkommende ikke skal innlegges i sykehus. |  | Mottak og overlevering  Behandling | Evaluatore for funksjonene lege og operativleder for frivillige følger etter ambulansen for å evaluere henting og overlevering av denne pasienten. Lege følger pasienten over i smittevernavdelingen og fortsetter evalueringen av lege og håndtering av pasientbehandling der. |
| 11.00-12.00 | **Ny meldingen kl. 11:00** om ny person med bekreftet koronasmitte og dårlig helsetilstand. Samme prosedyre som ved pasient 2, men uavklart om pasienten må sendes videre til sykehus. Casen legges opp slik at man får testet kapasitet på oksygen, og at behandlende lege må foreta noen vanskelige valg.  Ambulansen må nok en gang rykke ut. | ………………. | To av pasientene vil trenge oksygenbehandling for å få testet denne kapasiteten. Pasientene har diagnose/tilstandsark på kropp som behandlende lege må handle utifra. | Mottak av pasient 2, og behandling av tre pasienter inne på smitte avdelingen. |
| Øvelsen avslutter når tre pasienter har fått behandling i 30-45 minutter. | | | | |
| Evaluering gjennomføres rett etter øvelsens slutt. | | | | |

|  |  |  |  |  |
| --- | --- | --- | --- | --- |
| Dag 2 | | | | |
| 09.00-09.30 Spillstab/kontrollere møtes til koordinering på kommunehuset.  09.30-09:45 Felles gjennomgang med involverte. Slik at alle vet hvem som er med i spillet, samt smittevernsregler og hvilken begrensninger som ligger til grunn før øvelsen. Dette for å sikre en trygg gjennomføring, som ikke uroer andre som ikke er en del av øvelsen. Samt hvilken mailer og telefonnummer som skal brukes. | | | | |
| Tidspunkt | Hva | Navn på de tilstede. Viktig på grunn av smittevernhensyn. | Forventet handling | Kontroller |
| 10:00 | Spill start:  En sentral person i miljøhelsetjenesten er bekreftet smittet etter mistanke dagen før. Vedkommende ble sendt hjem og sitter i hjemmeisolasjon. Vedkommende har barn i 1-4 trinn.  (gjøres kjent for alle deltakere) |  |  |  |
| Kl. 10:10 – 13:00  Kl….  Kl… | Første melding går til Helse og omsorgssjef som en av de første som får meldingen på den positive prøva, i forståelse med den smittede.  Hos folk i kommunen har ryktene gått i nesten et døgn, og flere bekymrede foreldre har allerede ringt skolen som ikke kan gi noe svar.  Det blir et poeng hvordan skolebarnet ble hjemkalt og satt i karantene, hvilken beskjed som da evt. ble gitt til skolen, og av hvem. **Håndtering av taushetsplikt er et viktig poeng.** |  | Smitteoppsporing må starte, etter beskjed fra kommuneoverlegen. |  |
| Lokalavisa | **Media:**  Rykta har også nådd Lokalavisa og NRK innlandet som er på saken.  Se kolonne til høyre for hendelsesforløp.  Presse/media/kommunikasjonløp som spilles ut   1. Lokalavisa ringer kommunen. Sier de har informasjon om mulig smitte i kommunen og ber om en kommentar.   *Når denne er løst kommer neste henvendelse:* |  | **Media:**  **Lokalavisa - Mulige løsninger**   * Kommunen informerer der og da på telefon * Kommunen ber om å få komme tilbake med informasjon så fort som mulig. * Kommunen sender ut pressemelding. * Kommune ønsker ikke å informere (selv om de har fått et svar og veit situasjonen)   **Best case lokalavisa**  Pressemelding til lokalavisa og annen lokalmedia. Info ut på nettside og facebookside - parallelt med direktekommunikasjon til berørte parter lokalt på skole og arbeidsplass (sms/epost/evt telefon). De berørte bør få et lite forprang på media. |  |
| NRK Innlandet | NRK Innlandet vil gjøre et liveintervju til formiddagssendinga på radio da en smittefri kommune nå plutselig er ramma.  NRK forsøker å dreie intervjuet mot hyttefolk/sommerturister/sesongarbeidere og smitterisikoen de innebærer. |  | **NRK Innlandet**  **Mulige løsninger:**   * Takker nei til intervju - henviser til pressemelding * Takker ja til intervju - men ikke live * Takker ja til live-intervju   **Best case NRK Innlandet:**  Alle tre OK. Takker man ja til intervju - enten live eller i forkant - må man forsøke å vri intervjuet over på at kommunen er klar for dette, har beredskapen, rutinene og folka til å håndtere dette. Skryte av de involverte i oppfølgingen av dette - gi inntrykk av kontroll og samtidig få ut god informasjon.  No-go: Blir man med NRK på f.eks hyttevinklingen og gir de skylden er det VG og Lørdagsrevyen neste - med negativt fortegn. |  |
| Evaluering gjennomføres rett etter øvelsens slutt. | | | | |

Evaluering

Evalueringen bør følges av en rapport med plan for oppfølging med ansvarlige og tidsfrister.

XX observerer og noterer moment for smittevernsavdelingen

XX for frivillig organisasjon (hvis aktuelt)

1. Hva forventet vi skulle skje?

2. Hva skjedde?

3. Hva gikk bra, og hvorfor?

4. Hva kan forbedres, og hvordan?

Moment av interesse

- kommunikasjon

- Metoder/prosedyrer

- beslutningsprosesser innen og mellom aktørene

- Utstyr

Administrasjon og forsyning

Kostnader knyttet til planlegging, gjennomføring og evaluering av øvelsen skal rapporteres til øvingsleder.

Øvingsleder holder sin leder løpende orientert om utgifter knyttet til øvelsen. All aktivitet i forbindelse med øvelsen skal foregå i normal arbeidstid.

**Øvingsleder er tilgjengelig er tilgjengelig under hele øvelsen på mobil og teams:**

**Navn:** ……………. **Mobil:**……………….. **E-post:** ……..